
Előterjesztés
a Közgyűlés részére
Tisztelt Közgyűlés!
A Nemzeti Erőforrás Minisztérium egészségügyért felelős államtitkára megkereste Budapest Főpolgármesterét, tájékoztatva arról, hogy a Kormány 2011.május 31-i ülésén elfogadta az egészségügy átalakítására vonatkozó 1208/2011. (VI.28.) Korm. határozatot. A Kormány határozat 1.7. pontjában egyetértett a fővárosi egészségügyi feladat, intézményrendszer és hozzárendelt vagyoni elemek állami fenntartásba adásával (1. számú melléklet). A Fővárosi Önkormányzat tudomásul veszi a Kormány döntését.
A Fővárosi Önkormányzat a Nemzeti Erőforrás Minisztériummal megállapodást kíván kötni , az átadás –átvétel zökkenőmentes és hatékony megvalósulása érdekében. A Megállapodás megkötésekor a Fővárosi Önkormányzat egyrészről kijelenti, hogy az átadás-átvétel kapcsán semmilyen vagyonvesztés nem érheti, vagy az eljárásból fakadó bármilyen költség nem terhelheti. Másrészről megállapítja, hogy az egészségügyi feladat ellátásból fakadó minden jog és kötelezettség az állam részére átadásra kerül, beleértve, egyebek mellett, az intézményeket terhelő adósságállomány, a folyamatban lévő, vagy már lezárt fejlesztésekhez kapcsolódó adósságszolgáltatáshoz kapcsolódó kötelezettségeket.  A Fővárosi Önkormányzat, mint a fővárosban élő polgárok érdekeinek képviselője az átalakuló egészségügyi ellátó rendszertől elvárja a fővárosi lakosok egészségügyi ellátásának magas szintű biztosítását.
A Megállapodás alapján, mivel az elősegíteni kívánja az állami átvétel folyamatát, annak jog és szakszerűségét, a Főpolgármesteri Hivatal és a Nemzeti Erőforrás Minisztérium munkavállalóiból, szakembereiből álló tematikus munkacsoportok állnak fel. A Megállapodás rendezi az átmeneti időszak intézményi irányítását, ezért a Közgyűlés az egészségügyi intézmények vezetésére vonatkozó munkáltatói intézkedést fogad el, mely az együttműködő felek legjobb érdekét az egészségügyi feladat ellátás magas szintű működését biztosíthatja. Az eljárás megkívánja, hogy a fővárosi egészségügyi intézmények alapszabályai megváltoztatásra kerüljenek. 
T. Közgyűlés!
Jelen előterjesztés elfogadása, egyrészről biztosítja, a Budapesten élő polgárok magas szintű és költséghatékony egészségügyi ellátását, másrészről kiváló példája a Kormány és a Fővárosi Önkormányzat jogokra, és a polgárok alapvető érdekeire figyelemmel lévő együttműködésének. A fentiek alapján kérem az előterjesztés elfogadását. 

Határozati javaslatok
A Fővárosi Közgyűlés úgy dönt, hogy:


jóváhagyja, megköti az előterjesztés 2. számú melléklete szerinti tartalommal az egyes fővárosi egészségügyi intézmények állami tulajdonba történő átadás-átvételéről szóló Megállapodást, egyidejűleg felkéri a Főpolgármestert a Megállapodás aláírására.
határidő:	A határozat kiadmányozását követően azonnal
felelős: 	Tarlós István főpolgármester


felkéri a Főpolgármestert, hogy a Megállapodás I. számú mellékletében szereplő egyes vagyonelemek listája vonatkozásában – az ott meghatározott körben – kezdjen tárgyalásokat a Nemzeti Erőforrás Minisztériummal a működtetéshez közvetlenül kapcsolódó vagyoni elemek (ingatlan, ingóság stb.) körének és átadhatóságának tárgyában – az átadás-átvétel feltételeként – megalkotandó törvény előkészítéséről, oly módon, hogy az átadás kapcsán a Fővárosi Önkormányzatot vagyonvesztés ne érje.

határidő:	A határozat kiadmányozását követően azonnal
felelős: 	Tarlós István főpolgármester

felkéri a Főpolgármestert, hogy a Megállapodás II. számú melléklete szerinti munkacsoportok működtetésének megkezdéséhez szükséges intézkedéseket hozza meg.

határidő:	A határozat kiadmányozását követően azonnal
felelős: 	Tarlós István főpolgármester




felkéri Főpolgármestert, hogy a Megállapodás III. számú mellékletét is képező, a Fővárosi Önkormányzat fenntartásából az állam fenntartói jogába kerülő egészségügyi intézmények vezetőinek különleges beszámolási és tájékoztatási kötelezettségéről szóló munkáltatói intézkedésről tájékoztassa az érintett intézményvezetőket.
határidő:	A határozat kiadmányozását követően azonnal
felelős: 	Tarlós István főpolgármester
Határozathozatal módja: az 1-4. pontok esetében
egyszerű szavazattöbbség

